Аднаўленчы працэс патрабаваў бесперабойнай работы транспарту. Аднак перавозкі скоўваліся разбітымі дарогамі. Таму райвыканкам давёў план па рамонце дарог кожнай гаспадарцы, кожнаму населенаму пункту. Аднаўляліся i лініі сувязі. Акрамя вытворчых праблем, раённыя ўлады былі заклапочаны дрэнным санітарным станам большасці населеных пунктаў. Было шмат выпадкаў цяжкіх інфекцыйных захворванняў. Медыкаў чакала вялікая работа па паляпшэнні медыка-санітарнага стану раёна. У Празароках быў створаны інфекцыйны блок, у Плісе – санпрапускнік, у многіх вёсках адкрываліся медпункты.